আজ এনুমারেশন ফর্ম জমা দেওয়ার শেষ দিন, কবে খসড়া ভোটার লিস্ট প্রকাশ?

কলকাতা: বাংলায় চলছে এসআইআরের (West Bengal SIR 2025) কাজ। আজ বৃহস্পতিবার এনুমারেশন ফর্ম জমা দেওয়ার শেষ দিন। আগামী ১৬ ডিসেম্বর খসড়া তালিকা প্রকাশ করবে কমিশন। এর আগে কমিশন সময়সীমা ৪ ডিসেম্বর থেকে বাড়িয়ে ১১ ডিসেম্বর করে। গত ৪ নভেম্বর থেকে শুরু হয়েছিল এনুমারেশন ফর্ম (Enumeration form) পূরণের কাজ। বিএলওরা বাড়ি বাড়ি গিয়ে ফর্ম পূরণ বিলি এবং সংগ্রহ করেছেন। অনলাইনেও ওই ফর্ম পূরণের কাজ চলছিল। আজ এনুমারেশন ফর্ম জমা দেওয়ার শেষ দিন। নির্বাচন কমিশনের পক্ষ থেকে জানান হয়েছে, চূড়ান্ত ভোটার তালিকা প্রকাশ হবে ১৪ ফেব্রুয়ারিতে। সহজ ভাষায় বললে, সেটাই হল ফাইনাল ভোটার লিস্ট।

আগামী সপ্তাহে প্রকাশিত খসড়া ভোটার তালিকা থেকে বাদ পড়তে পারে। ভোটার তালিকার খসড়া লিস্ট ১৬ ডিসেম্বর প্রকাশিত হবে। এর এক মাস পর্যন্ত, অর্থাৎ ১৫ জানুয়ারি ২০২৬ পর্যন্ত যোগ্য ভোটার তাদের নাম তালিকায় অন্তর্ভুক্ত করার জন্য আপিল করতে পারবেন। নির্বাচন কমিশন (Election Commission) সূত্রে খবর, বুধবার দুপুর পর্যন্ত ৭ কোটি ৬৬ লক্ষ ৩১ হাজার ৯৩৪টি ফর্ম বিলি হয়েছে। তার মধ্যে ৭ কোটি ৬৫ লক্ষ ৩১ হাজার ২৭৮টি ফর্ম ডিজিটাইজেশন হয়েছে। এখনও পর্যন্ত ৫৫৯৫টি ফর্ম বিলি করা যায়নি। আজকে শেষ দিন। আসন্ন খসড়া তালিকায় নাম তুলতে হলে রাত ১২টার মধ্যে ফর্ম জমা দিতে হবে। ফর্ম জমার শেষ দিনে এসআইআরের প্রক্রিয়ার দিকে নজর থাকবে। এর আগে কমিশন সময়সীমা ৪ ডিসেম্বর থেকে বাড়িয়ে ১১ ডিসেম্বর করে। যদি ফর্ম সংগ্রহ বা জমা করতে না পারেন, তাহলে খসড়া তালিকা প্রকাশের পর দাবি-আপত্তির সময়ে ফর্ম-৬ জমা করে নাম অন্তর্ভুক্তির আবেদন করতে পারবেন। প্রয়োজন হলে শুনানির জন্য স্থানীয় ইআরও (ERO)-র দফতরে হাজিরা দিতে হতে পারে।

আরও পড়ুন: প্রথম স্ত্রীর এনুমারেশন ফর্মে দ্বিতীয় স্ত্রীর নাম তুললেন স্বামী! চাঞ্চল্য

অন্যদিকে, BLO এবং BLA-দের জন্য নতুন নির্দেশিকা জারি নির্বাচন কমিশনের। ‘নথির সঙ্গে এবার মিনিটস অফ মিটিংয়েরও ছবি আপলোড করতে হবে। মৃত , খোঁজ না মেলা, স্থানান্তরিত হওয়া ভোটারদের ক্ষেত্রে আলাদা ডিক্লারেশন আপলোডেরও নির্দেশ।BLO-দের অ্যাপে যোগ করা হয়েছে নতুন অপশন। এদিকে, নিত্যনতুন নিয়ম, নির্দেশিকা নিয়ে বিরক্ত BLO-দের একাংশ।

অন্য খবর দেখুন