ফের রাজ্যে আসছে জাতীয় নির্বাচন কমিশনের টিম

কলকাতা: ফের রাজ্যে আসছে জাতীয় নির্বাচন কমিশনের (Election Commission) টিম। আগামী মঙ্গলবার ১৮ নভেম্বর কমিশনের উচ্চ পর্যায়ের টিম রাজ্যে আসছে। তাদের লক্ষ্য এসআইআর প্রক্রিয়া খতিয়ে দেখা এবং ভোটার তালিকা যাতে সম্পূর্ণ স্বচ্ছ থাকে, তা নিশ্চিত করা। কমিশনের তথ্য বলছে, শনিবার বিকেল চারটে পর্যন্ত পশ্চিমবঙ্গে (West Bengal) এনুমারেশন ফর্ম (Enumeration) বিলি করা হয়েছে ৯৮.০৮ শতাংশ। সিইও দফতর (CEO Office) সূত্রে খবর, সোমবার থেকে ফিল-আপ করা ফর্ম সংগ্রহের কাজ‌ও শুরু হয়ে যাবে।

জাতীয় নির্বাচন কমিশনের নির্দেশ আগামিকালের মধ্যেই রাজ্যের বাকি থাকা এনুমারেশন ফর্ম (Enumeration Form) ভোটারদের কাছে পৌঁছে দিতে হবে। উপমুখ্য নির্বাচন কমিশনার সহ জাতীয় নির্বাচন কমিশনের কর্তাদের সঙ্গে ভিডিও কনফারেন্সে বৈঠকে নির্দেশ। ৪ ডিসেম্বরের পর কোনও সময়সীমা বাড়ানো হবে না। কোনওরকম ভোগাস এন্ট্রি বা ভুল এন্ট্রি বরদাস্ত করা হবে না।

আরও পড়ুন: প্রকাশিত একাদশ দ্বাদশের ইন্টারভিউয়ের তালিকা!

রাজ্যে SIR র রিভিউ বৈঠকে জেলাশাসকদের উপস্থিতিতে এমনটাই নির্দেশ কমিশনের। বৈঠকে ছিলেন মুখ্য নির্বাচনী আধিকারিক সহ সিইও দফতরের অন্যান্য আধিকারিকেরা। সিইও দফতর জানিয়েছে, মোট ৭ কোটি ৬৬ লক্ষ ৩৮ হাজার ২৮৮ জন ভোটারের মধ্যে ৭ কোটি ৫১ লক্ষ ৬৩ হাজার ৯৭০ জন ভোটারের কাছে এনুমারেশন ফর্ম পৌঁছে দেওয়া হয়েছে। বৃহৎ রাজ্যগুলির মধ্যে পশ্চিমবঙ্গের (West Bengal) আগে আছে শুধু মধ্যপ্রদেশ (৯৮.৩৮ শতাংশ)।রাজস্থান (৯৭.৩২ শতাংশ), উত্তরপ্রদেশ (৯৪.৩৭ শতাংশ), তামিলনাড়ু (৯২.০৪ শতাংশ), কেরল (৮৭.৫৪ শতাংশ)। গোয়া এবং লক্ষদ্বীপে ১০০ শতাংশ ফর্ম বিলি করা হয়ে গেছে বলে জানা গেছে।

এবার এসআইআরের ফর্ম বিলি শেষ হওয়ার পর ফের রাজ্যে আসছে কমিশনের উচ্চপর্যায়ের টিম। এই টিমেরও নেতৃত্ব দেবেন সিনিয়র ডেপুটি নির্বাচন কমিশনার জ্ঞানেশ ভারতী। তাঁর সঙ্গে আরও তিনজন রাজ্যে আসছেন। এবার রাজ্যে এসে তাঁরা কলকাতা, দক্ষিণ ২৪ পরগনা, নদিয়া, মুর্শিদাবাদ এবং মালদার এসআইআরের কাজ পর্যালোচনা করবেন। আরও জানা গিয়েছে, ১৮ নভেম্বর কলকাতায় আসার পর ওইদিনই কলকাতা উত্তর, কলকাতা দক্ষিণ, দক্ষিণ ২৪ পরগনার ডিইও এবং ইআরও-দের সঙ্গে বৈঠক করবে কমিশনের ওই টিম।

দেখুন ভিডিও